open-index/open-wikipedia-markdown huggingface dataset:
সুরেখা যাদব

**সুরেখা যাদব** বা **সুরেখা শঙ্কর যাদব** (জন্মঃ ১৯৬৫ মহারাষ্ট্র) ভারত রেলওয়ের প্রথম ট্রেন চালক এবং একইসঙ্গে এশিয়ার প্রথম ট্রেনচালক।। এপ্রিল ২০০০ সালে ভারতের তৎকালীন রেলমন্ত্রী মমতা বন্দ্যোপাধ্যায় চারটি শহরে ট্রেন চালু করেন, তখন সুরেখা যাদব মধ্যমাঞ্চল রেলের মহিলাদের জন্য বিশেষ ট্রেন চালান। ২০১১ সালের ৮ মার্চ তার কর্মজীবনের একটি গুরুত্বপূর্ণ দিন, যেদিন আন্তর্জাতিক নারী দিবসে তিনি এশিয়ার প্রথম মহিলা ট্রেন চালক হিসাবে পুনে থেকে ছত্রপতি শিবাজি টার্মিনাস পর্যন্ত কঠিন কিন্তু নাটকীয় ভৌগোলিক স্থান দিয়ে "ডেকান কুইন" ট্রেন পরিচালনা করেন, যেখানে তাকে মুম্বইয়ের মেয়র শ্রদ্ধা যাদব অভ্যর্থনা জানান। তার স্বপ্ন সত্য হয় যখন তিনি মধ্যাঞ্চলের মর্যাদাপূর্ণ ট্রেনগুলির একটি পরিচালনা করেন, যেটি একজন মহিলার নামে; মুম্বই-পুণে প্রবাসি সংঘ তার ট্রেন চালনা সমর্থন করে।

## প্রথম জীবন
সুরেখা যাদব সনাবাঈ ও রামচন্দ্রের পরিবারে ১৯৬৫ সালের ২ সেপ্টেম্বর জন্মগ্রহণ করেন, তার জন্মস্থান মহারাষ্ট্রের সাতারা জেলায়। তার বাবা ছিলেন কৃষক এবং ৫ ভাইবোনের মধ্যে তিনি বড়। তিনি সেন্ট পল কনভেন্ট স্কুলে পড়াশুনা করেন। পরে তিনি পশ্চিম মহারাষ্ট্রের সাতারা জেলার কারাদে অবস্থিত সরকারি পলিটেকনিক থেকে তড়িৎ কৌশল থেকে ডিপ্লোমা করেন।

## পেশাগত জীবন
সুলেখা, রেলওয়ে নিয়োগ বোর্ড, মুম্বই-এ পরীক্ষা দেন। তিনি নির্বাচিত হন এবং ১৯৮৬ সালে মধ্যাঞ্চলীয় রেলে শিক্ষানবিশ সহকারী চালক হিসাবে যোগদেন এবং কল্যাণ ট্রেনিং স্কুলে ৬ মাস প্রশিক্ষণ গ্রহণ করেন। তিনি ১৯৮৯ সালে নিয়মিত সহকারী চালক হন। তিনি ওয়াদি বন্দর ও কল্যান-এর মধ্যে চলাচলকারী স্থানীয় মালবাহী ট্রেন চালান এবং ট্রেন ইঞ্জিন পরীক্ষা এবং সংকেতসহ আনুসাঙ্গিক সকল কাজ পরিচালনা করেন। ১৯৯৬ সালে তাকে মালবাহী ট্রেনের চালক নির্বাচন করা হয় এবং ১৯৯৮ সালে তিনি পরিপূর্ণ পণ্য ট্রেন ড্রাইভার হয়ে ওঠেন। ২০১০ সালে তিনি পশ্চিমঘাট পর্বতমালা রেলওয়ের পর্বতমালা রেললাইনে চালক হন। পর্বতমালা রেললাইনে ট্রেন চালানর জন্য তিনি বিশেষ প্রশিক্ষণ ঘহন করেন এবং দুই ইঞ্জিন বিশিষ্ট যাত্রীবাহী ট্রেন পরিচালনা করেন। তিনি বলেন "মহিলা হিসাবে আমি পারব কিনা জানার জন্য সবাই উৎসুক ছিল। মে ২০১১ সালে, তিনি এক্সপ্রেস ট্রেনের চালক হিসাবে পদোন্নতি লাভ করেন। বর্তমানে তিনি চালক প্রশিক্ষণ কেন্দ্রের (কল্যাণ) এর ঊর্ধ্বতন প্রশিক্ষক।

## বৈবাহিক জীবন
তিনি ১৯৯০ সালে শঙ্কর যাদব-কে বিয়ে করেন, যিনি মহারাষ্ট্র সরকারে কর্মরত পুলিশ ইন্সপেক্টর। তাদের দুইটি ছেলে আছে।

## পুরস্কার
* জিজাও পুরস্কার (১৯৯৮)
* নারী অর্জনকারী পুরস্কার (২০০১) (লায়ন্স কর্তৃক)
* রাষ্ট্রীয় মহিলা আয়োগ (২০০১)
* লোকমত সখী মঞ্চ (২০০২)
* S.B.I. Platinum jubilee year celebrations (২০০৩-২০০৪)
* Sahyadri hirkani award (২০০৪)
* Prerna puraskar (২০০৫)
* G.M.award (২০১১)
* Woman achievers award (২০১১) (মধ্যাঞ্চল রেলওয়ে)
* RWCC  Best  Women  award  of  year  2013. For first  lady locopilot on Indian Railways  on  date  5 April  2013
* GM  award   for  first  lady  locopilot on  Indian  Railways. April 2011

## আরও দেখুন
* ভারতের প্রথম

## তথ্যসূত্র

## গ্রন্থপঞ্জি
*
*
*

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ট্রেন চালক
বিষয়শ্রেণী:২০১৫ আন্তর্জাতিক নারী দিবস অনলাইন এডিটাথনে তৈরীকৃত ও মানোন্নয়নকৃত নিবন্ধ
নাহি সূর্য, নাহি জ্যোতি

***নাহি সূর্য, নাহি জ্যোতি*** বা ***প্রলয়*** হল স্বামী বিবেকানন্দের লেখা একটি বাংলা গান। গানটি পরবর্তীকালে ***দ্য হিম অফ সমাধি*** (ইংরেজি: ***The Hymn of Samadhi***) শিরোনামে ইংরেজিতে অনুদিত হয়।

এই গানটিতে বিবেকানন্দ "নির্বিকল্প সমাধি" এবং হিন্দু দর্শনে উক্ত "আত্মা" ধারণাটি বর্ণনা করার চেষ্টা করেছেন। একাধিক শিল্পী বিভিন্ন সময় এই গানটি গেয়েছেন।

## গান

## বিষয়বস্তু
এই গানে বিবেকানন্দ "নির্বিকল্প সমাধির" অভিজ্ঞতা বর্ণনা করার চেষ্টা করেছেন। এই বর্ণনায় তিনি বলেছেন, নির্বিকল্প সমাধি অবস্থায় তিনি এমন এক পরিস্থিতির সম্মুখীন হয়েছিলেন, যেখানে সূর্য, চাঁদ বা কোনো ধরনের আলোই ছিল না। তিনি দেখছিলেন, সমগ্র মহাবিশ্ব আকাশে একটি ছায়ার মতো ভাসছিল। মহাবিশ্ব উত্থিত হচ্ছিল, ভাসছিল এবং ডুবে যাচ্ছিল। এই প্রক্রিয়া নিরন্তর চলছিল। আস্তে আস্তে এই ছায়াগুলি একটি বিরাট গর্ভে প্রবেশ করছিল। 'আমি', 'আমি' এই ধারা বয়ে যাচ্ছিল। তারপর সেই ধারাও বন্ধ হয়ে শূন্যে মহাশূন্য মিলিয়ে গেল। তিনি সমাধি অবস্থায় প্রবেশ করলেন। এই সমাধি অবস্থা মন ও বাক্যের অগোচর।

অন্যত্র বিবেকানন্দ "নির্বিকল্প সমাধি" সম্পর্কে বলেছেন— 
যদি জগৎ মিথ্যা হয়, তবে তুমি জীবের নির্বিকল্প সমাধি ও তার ফলে উত্থিত রূপগুলিকে আপাত-কল্পনা ভাবতে পারো। জীব স্বরূপত ব্রহ্ম। তাঁর বন্ধন কীভাবে সম্ভব? তুমি যে ব্রহ্ম সেই সত্য উপলব্ধি করার তোমার যে ইচ্ছা তাও এক্ষেত্রে মনের কল্পনা-- কারণ শাস্ত্রে বলেছে "তুমিই সেই" (তত্ত্বমসি)। তাই "(সংস্কৃত)—তুমি যে সমাধি অবস্থায় যাওয়ার চেষ্টা করছ, এটাই তোমার বন্ধন।"

## গীতিরূপ
এই গানটি বাগেশ্রী রাগ ও আড়া ঠেকা তালে নিবদ্ধ।

### ব্যবহার
অজয় চক্রবর্তী, শ্রীকান্ত আচার্য, অনুপ জালোটা প্রমুখ শিল্পীরা এই গানটি রেকর্ড করেছেন। রামকৃষ্ণ মিশন প্রকাশিত *বীরবাণী* কম্প্যাক্ট ডিস্কেও স্বামী সর্বগানন্দের কণ্ঠে গানটি প্রকাশিত হয়েছে।

২০১৩ সালে মুক্তিপ্রাপ্ত *[[দ্য লাইট: স্বামী বিবেকানন্দ]]* চলচ্চিত্রেও এই গানটি ব্যবহৃত হয়েছে। এই ছবিতে নচিকেতা চক্রবর্তী গানটি গেয়েছেন।

## সূত্র
; পাদটীকা

; তথ্যসূত্র
* 
* 

বিষয়শ্রেণী:বাংলা ভাষার গান
বিষয়শ্রেণী:স্বামী বিবেকানন্দ
বিষয়শ্রেণী:স্বামী বিবেকানন্দের প্রবন্ধ
বিষয়শ্রেণী:স্বামী বিবেকানন্দের গান
বিবেকোদয়ম

***বিবেকোদয়ম*** হল একটি মালয়ালম সাহিত্য পত্রিকা। এটি ১৯০৪ সালে প্রতিষ্ঠিত হয়। পত্রিকাটি ব্রিটিশ ভারতের কেরল রাজ্যের অনগ্রসর জাতিগুলির (বিশেষত অস্পৃশ্য বলে গণ্য এজহাভা উপজাতির) মুখপত্র হিসেবে প্রকাশিত হয়। এই পত্রিকার প্রতিষ্ঠাতা কুমারন আসন ছিলেন একজন কবি, সমাজ সংস্কারক, নারায়ণ গুরুর শিষ্য এবং এসএনডিপি যোগমের প্রতিষ্ঠাতা-সচিব। তিনি স্বামী বিবেকানন্দের শিক্ষায় অনুপ্রাণিত হয়েছিলেন। পত্রিকাটির নামও বিবেকানন্দের স্মৃতিতে রাখা হয়।)

## ইতিহাস
১৯০৪ সালের এপ্রিল মাসে *বিবেকোদয়ম* চালু হয় একটি মাসিক পত্রিকা হিসেবে। এর প্রথম সম্পাদক ছিলেন কুমারন আসন। শীঘ্রই এটি কেরলের অগ্রণী সাহিত্য পত্রিকায় পরিণত হয়। আসনের সম্পাদনায় এটি মুখ্যত এসএনডিপি যোগমের সমাজ সংস্কারকমূলক বার্তার একটি মুখপত্র হিসেবে প্রকাশিত হত। সেই সময় থেকেই এতে রাজনৈতিক রচনা, সামাজিক বিষয়ভিত্তিক রচনা, মৌলিক সাহিত্যকর্ম, সাহিত্য সমালোচনা, তথ্যমূলক রচনা ও অনুপ্রেরণামূলক রচনা প্রকাশিত হত। এজহাভা সম্প্রদায়ের স্বপক্ষে সোচ্চার থাকার জন্য এটিকে সাধারণ্যে ***এজহাভা গেজেট***-ও বলা হত। ১৯১৯ সাল পর্যন্ত আসন এই পত্রিকার সম্পাদক ছিলেন। তারপর তাঁর বিবাহের পর তিনি এই পত্রিকা সম্পাদনার কাজ থেকে ইস্তফা দেন।

কয়েকবছর অপ্রকাশিত অবস্থায় থাকার পর সি. আর. কেশবন বৈদ্যর এটিকে আবার প্রকাশ করেন। এখন এই পত্রিকাটি একটি পাক্ষিক পত্রিকার আকারে কুমারন আসন ন্যাশনাল ইনস্টিটিউট অফ কালচার কর্তৃক প্রকাশিত হয়। উক্ত সংস্থাটি ১৯৫৮ সালে কুমারন আসনের স্মৃতিরক্ষা ও রচনাবলি সংরক্ষণের উদ্দেশ্যে স্থাপিত হয়েছিল।

## পাদটীকা

## গ্রন্থপঞ্জি

*
*
*
*

বিষয়শ্রেণী:মালয়ালম পত্রিকা
বিষয়শ্রেণী:স্বামী বিবেকানন্দ
বিষয়শ্রেণী:ভারতের মাসিক ম্যাগাজিন
বিষয়শ্রেণী:মালয়ালম ভাষার ম্যাগাজিন
বিষয়শ্রেণী:ভারতের ত্রৈমাসিক ম্যাগাজিন
বিষয়শ্রেণী:ভারতের সাহিত্য ম্যাগাজিন
জঙ্গল তরাই

**জঙ্গল তরাই** () হল অষ্টাদশ শতাব্দীতে বাংলা ও বিহারের সীমান্তবর্তী একটি অঞ্চলের নাম। ভাগলপুর, মুঙ্গের ও সাঁওতাল পরগনা জেলাকে ওই জঙ্গল তরাই বলা হত।

জঙ্গল তরাইয়ের এই জাতীয় নামকরণ করা হলেও এটি সরকারিভাবে জেলা ঘোষিত হয়নি। এটি ছিল একটি অস্পষ্ট সীমান্ত এলাকা। ১৮০৫ সালে এই অঞ্চলের অংশবিশেষ নিয়ে জঙ্গল মহল জেলা গঠিত হয়।

## ভূগোল
আধুনিক ভারতের পশ্চিমবঙ্গ, বিহার ও ঝাড়খণ্ড রাজ্যের অংশবিশেষ নিয়ে জঙ্গল তরাই অঞ্চলটি গঠিত হয়েছিল। এটি ছিল সাঁওতাল ও মুন্ডা উপজাতি অধ্যুষিত একটি ঘন বনাঞ্চল। উইলিয়াম হোজেস লিখেছেন, জঙ্গল তরাই ভাগলপুরের পশ্চিমে অবস্থিত ছিল।

রাজমহল পাহাড় এই অঞ্চলের অন্তর্ভুক্ত ছিল। জেমস ব্রাউনের মতে, এই অঞ্চলের অন্তর্গত শহরগুলি হল ভাগলপুর, খড়গপুর, কহলগাঁও, বীরভূম, খড়গডিহা ও গিধৌর।

জেমস রেনেলের ১৭৭৯ সালের *বেঙ্গল অ্যাটলাস* মানচিত্রে *জঙ্গলটেরি ডিস্ট্রিক্ট* নামে একটি অঞ্চলের সন্ধান পাওয়া যায়। 
তবে নামটি ম্যাপে উল্লিখিত হয়নি। বিশপ রেজিনাল্ড হেবার লিখেছেন, “জঙ্গলটেরি” অঞ্চলটি খুবই উর্বর এবং এই অঞ্চলে চুরিচামারি, খুনখারাপি ও রাজাজানি প্রায় হয় না বললেই চলে।

## আরও দেখুন
*জঙ্গল মহল জেলা
## পাদটীকা

## বহিঃসংযোগ
*The Jungleterry District map
*The Jungle and the Aroma of Meats: An Ecological Theme in Hindu Medicine
*Forest Tenures in the Jungle Mahals of South West Bengal

বিষয়শ্রেণী:পশ্চিমবঙ্গের ইতিহাস
বিষয়শ্রেণী:বিহারের ইতিহাস
বিষয়শ্রেণী:ঝাড়খণ্ডের ইতিহাস

বিষয়শ্রেণী:বেঙ্গল প্রেসিডেন্সি
বিষয়শ্রেণী:ব্রিটিশ ভারতের জেলা
মেজিয়া তাপবিদ্যুৎ কেন্দ্র

**মেজিয়া তাপবিদ্যুৎ কেন্দ্র** হল ভারতের পশ্চিমবঙ্গ রাজ্যের একটি তাপবিদ্যুৎ কেন্দ্র। এটি বাঁকুড়া জেলার দুর্লভপুর শহর থেকে ৩৫ কিলোমিটার দূরে অবস্থিত। এটি দামোদর ভ্যালি কর্পোরেশনের একটি কয়লাচালিত তাপবিদ্যুৎ কেন্দ্র। ১৯৯৬ সালে চালু হওয়া এই তাপবিদ্যুৎ কেন্দ্রটি জেনারেটিং সক্ষমতার হিসেবে পশ্চিমবঙ্গের এবং দামোদর ভ্যালি কর্পোরেশনের বৃহত্তম তাপবিদ্যুৎ কেন্দ্র।

## বিদ্যুৎকেন্দ্র
মেজিয়া তাপবিদ্যুৎ স্টেশনের ইনস্টলড ক্যাপাসিটি হল ২৩৪অ মেগাওয়াট। এখানে মোট আটটি ইউনিট কার্যকর রয়েছে। এগুলি হল:

## আরও দেখুন
* দুর্গাপুর তাপবিদ্যুৎ কেন্দ্র

## পাদটীকা

বিষয়শ্রেণী:পশ্চিমবঙ্গের তাপবিদ্যুৎ কেন্দ্র
বিষয়শ্রেণী:বাঁকুড়া জেলা
বিষয়শ্রেণী:পশ্চিমবঙ্গের কয়লাভিত্তিক বিদ্যুৎ কেন্দ্র
বিষয়শ্রেণী:১৯৯৬-এ পশ্চিমবঙ্গে প্রতিষ্ঠিত
পদ্মাবতী বন্দ্যোপাধ্যায়

এয়ার মার্শাল **পদ্মা বন্দ্যোপাধ্যায়,** পিভিএসএম (জন্ম: ৪ নভেম্বর, ১৯৪৪) ভারতীয় বিমানবাহিনীর প্রথম মহিলা এয়ার মার্শাল ছিলেন। তিনি ছিলেন ফ্লাইট সার্জন দায়িত্বে।

## প্রারম্ভ জীবন
তিরুপতি শহরে তামিল ভাষী আইয়ের পরিবারে তার জন্ম।

পদ্মার বয়স যখন চার-পাঁচ বছর, তার মা যক্ষ্মা রোগে আক্রান্ত হয়ে শয্যাশায়ী হন। তাই যখন সে খুব ছোট ছিল চিকিৎসা সংক্রান্ত সমস্যাগুলি পদ্মার মনের জায়গা দখল করতে শুরু করেছিল এবং সে তুলনামূলকভাবে অল্প বয়সে তার মায়ের প্রাথমিক যত্নদাতা হয়ে ওঠে। এছাড়াও, গোল মার্কেট, নতুন দিল্লিতে তার প্রতিবেশী ছিলেন লেডি হার্ডিঞ্জ মেডিকেল কলেজের মেডিসিনের অধ্যাপক ডা. এস. আই. পদ্মাবতী, প্রথম ভারতীয় মহিলা হৃদরোগ বিশেষজ্ঞ। মায়ের অসুস্থতার সাথে তার অভিজ্ঞতা এবং সফদরজং হাসপাতালে হাসপাতালে ভর্তি হওয়া এবং একই নামের প্রতিবেশী মহিলা ডাক্তার থাকাটাই ছিল ডাক্তার হওয়ার প্রাথমিক প্রেরণা।

## শিক্ষা
তিনি দিল্লি তামিল এডুকেশন অ্যাসোসিয়েশন সিনিয়র সেকেন্ডারি স্কুলে মানবিক বিভাগে পড়াশোনা করেছেন। স্কুল থেকে স্নাতক হওয়ার পর, তিনি দিল্লি বিশ্ববিদ্যালয়ে মানবিক থেকে বিজ্ঞান ধারায় কঠিন এবং অস্বাভাবিক পরিবর্তন করেছিলেন। তিনি কিরোরি মাল কলেজে প্রি-মেডিকেল অধ্যয়ন করেন এবং তারপর ১৯৬৩ সালে পুনের আর্মড ফোর্সেস মেডিকেল কলেজে যোগদান করেন।

## কর্ম জীবন
১৯৬৮ খ্রিষ্টাব্দে ভারতীয় বিমানবাহিনীতে যোগদান করেন। এরপর তিনি তার সহকর্মী উইং কমান্ডার সতীনাথ বন্দ্যোপাধ্যায়কে বিয়ে করেন। ১৯৭১ খ্রিস্টাব্দের ভারত-পাকিস্তান যুদ্ধে তার অবদানের জন্য বিশিষ্ট সেবা পদক লাভ করেন।

তিনি এরোস্পেস মেডিক্যাল সোসাইটি অব ইন্ডিয়ার প্রথম মহিলা ফেলো ছিলেন। তিনি প্রথম ভারতীয় মহিলা হিসেবে উত্তর মেরুতে বৈজ্ঞানিক গবেষণা করেন। তিনি প্রথম মহিলা সশস্ত্র বাহিনী অফিসার যিনি ১৯৭৮ সালে ডিফেন্স সার্ভিসেস স্টাফ কলেজ কোর্স সম্পন্ন করেছেন।

তিনি বিমান সদর দফতরের মেডিকেল সার্ভিসেস (এয়ার) মহাপরিচালক ছিলেন। ২০০২ খ্রিষ্টাব্দে তৎকালীন এয়ার চিফ মার্শাল শ্রীনিবাসপুরম কৃষ্ণস্বামীর কার্যকালে তিনি ভারতীয় বিমানবাহিনীর প্রথম মহিলা এয়ার মার্শাল হিসেবে উন্নীত হন।

## পুরস্কার ও সম্মাননা

* পরম বিশিষ্ট সেবা পদক (২০০৬)
* পদ্মশ্রী (২০২০)

## তথ্যসূত্র

বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এয়ার মার্শাল
বিষয়শ্রেণী:ভারতীয় বিমানবাহিনীর এয়ার মার্শাল
বিষয়শ্রেণী:২০১৫ আন্তর্জাতিক নারী দিবস অনলাইন এডিটাথনে তৈরীকৃত ও মানোন্নয়নকৃত নিবন্ধ
বিষয়শ্রেণী:যুদ্ধে ভারতীয় নারী
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:চিকিৎসায় পদ্মশ্রী প্রাপক
বিষয়শ্রেণী:ভারতীয় নারী সামরিক কর্মকর্তা
বিষয়শ্রেণী:২০শ শতাব্দীর ভারতীয় চিকিৎসক
বিষয়শ্রেণী:২০শ শতাব্দীর ভারতীয় নারী চিকিৎসক
বিষয়শ্রেণী:২০শ শতাব্দীর ভারতীয় সামরিক ব্যক্তি
শিল্প ও বাণিজ্য মন্ত্রক (পশ্চিমবঙ্গ)

**শিল্প ও বাণিজ্য মন্ত্রক** হল পশ্চিমবঙ্গ সরকারের একটি মন্ত্রক। পশ্চিমবঙ্গ রাজ্যে বৃহৎ ও মাঝারি শিল্প স্থাপন ও নিয়ন্ত্রণ এবং শিল্প ও বাণিজ্যের দায়িত্ব পালন করে এই মন্ত্রক।

## মন্ত্রিপরিষদ
এই মন্ত্রকের দায়িত্বে থাকেন একজন ক্যাবিনেট মন্ত্রী। তার সঙ্গে এক বা একাধিক রাষ্ট্রমন্ত্রী থাকতে পারেন, নাও পারেন। সরকারি আধিকারিকরা মন্ত্রীর কার্যালয় ও মন্ত্রক পরিচালনার কাজে সহায়তা করেন।

এখন পশ্চিমবঙ্গের শিল্প ও বাণিজ্য মন্ত্রী হলেন অমিত মিত্র।

## References

বিষয়শ্রেণী:পশ্চিমবঙ্গের অর্থনীতি
বিষয়শ্রেণী:পশ্চিমবঙ্গ সরকারের বিভাগ
বিষয়শ্রেণী:পশ্চিমবঙ্গ সরকার
লেডি উইথ অ্যান এরমাইন

***লেডি উইথ অ্যান এরমাইন*** ১৪৮৯–১৪৯০ সময়কালের মাঝে লিওনার্দো দা ভিঞ্চির আঁকা একটি তৈলচিত্র। এর বিষয় ছিল সিসিলিয়া গালেরানি। তিনি ছিলেন মিলানের ডিউক লুডোভিকো স্ফরযার প্রিয় পত্নী। লিওনার্দো দা ভিঞ্চিএই সময় ডিউকের কাজ করতেন। এটি লিওনার্দো দা ভিঞ্চির আঁকা মাত্র চারটি নারী প্রতিকৃতির একটি। বর্তমানে এটি পোল্যান্ডের চারতরস্কি মিউজিয়ামে প্রদর্শিত হচ্ছে।

## নোট

## তথ্যসূত্র
* Laurie Schneier Adams, *Italian Renaissance Art*, (Boulder: Westview Press) 2001.

## বহিঃসংযোগ

* Czartoryski Museum 
* BBC article on ''Lady with an Ermine''
* Article from the Milwaukee Journal Sentinel on the painting and its history 
* ''San Francisco Chronicle'' on wartime threat to the work

বিষয়শ্রেণী:লিওনার্দো দা ভিঞ্চির চিত্রকর্ম
বিষয়শ্রেণী:১৪৮৫-এর চিত্রকর্ম
বিষয়শ্রেণী:নারীর প্রতিকৃতি
বিষয়শ্রেণী:শিল্পকলায় স্তন্যপায়ী প্রাণী
সালাম সালাম হাজার সালাম

**সালাম সালাম হাজার সালাম** ফজল-এ-খোদা রচিত এবং আব্দুল জব্বার কর্তৃক সুরারোপিত একটি জনপ্রিয় দেশাত্ববোধক গান। ১৯৫২ সালের বাংলা ভাষা আন্দোলনের শহিদদের স্মরণে এই গান রচিত হয়।

১৯৭১ সালের ১৪ মার্চ গানটি প্রথম বেতারে প্রচার করা হয়। বাংলাদেশের স্বাধীনতা যুদ্ধ চলাকালীন স্বাধীন বাংলা বেতার কেন্দ্র থেকে আব্দুল জব্বারের কণ্ঠে গানটি ব্যপকভাবে প্রচারিত হয়। ২০০৬ সালে এটি বিবিসি কর্তৃক সর্বকালের সর্বশ্রেষ্ঠ বাংলা গান হিসেবে শ্রোতা মনোনীত ২০টি সেরা গানের মধ্যে ১২তম অবস্থানে অন্তর্ভুক্ত হয়েছিল।

## প্রেক্ষাপট
এই গানের *সালাম সালাম হাজার সালাম* লাইনে বাংলা ভাষা আন্দোলনের সকল শহিদদের প্রতি শ্রদ্ধা নিবেদন করা হয়েছে। ভাষা আন্দোলনের অন্যতম একজন শহিদের নাম আবদুস সালাম।

## কর্মীবৃন্দ
* আব্দুল জব্বার — কণ্ঠ

## তথ্যসূত্র

বিষয়শ্রেণী:১৯৭১-এর গান
বিষয়শ্রেণী:বাংলা ভাষার গান
বিষয়শ্রেণী:বাংলাদেশী দেশাত্মবোধক গান
বিষয়শ্রেণী:বাংলাদেশের স্বাধীনতা যুদ্ধের গান
কমলা ঢাক লতা

**কমলা ঢাক লতা** (), (দ্বিপদ নাম: ***Pyrostegia venusta***) হচ্ছে বিগ্নোনিয়াসি পরিবারের *[[Pyrostegia]]* গণের একটি সপুষ্পক উদ্ভিদের প্রজাতি। এটি ব্রাজিলের স্থানীয় প্রজাতি, কিন্তু বর্তমানে বাগানের প্রজাতি হিসেবে বিখ্যাত।

## বর্ণনা
কমলা ঢাক লতা নমনীয়, পত্রমোচি, ঝুলন্ত শাখাবহুল লম্বা লতা। এদের যৌগপত্র ১-পক্ষল, জোড়পক্ষ, উপর মসৃণ। পাতা ৪-৭ সেমি লম্বা, শীর্ষপাতা শাখায়িত আকর্ষিতে রূপান্তরিত। শীত ও বসন্তে ফুল ফোটে।
 
## ইতিহাস
১৮৬৩ সালে জন মিয়ের্স এই প্রজাতির প্রথম বিবরণ দেন।

## তথ্যসূত্র

## বহিঃসংযোগ
* 

বিষয়শ্রেণী:বিগ্নোনিয়াসি
বিষয়শ্রেণী:১৮৬৩-এ বর্ণিত উদ্ভিদ
বিষয়শ্রেণী:লতা
বিষয়শ্রেণী:ব্রাজিলের উদ্ভিদ
বিষয়শ্রেণী:বলিভিয়ার উদ্ভিদ
বিষয়শ্রেণী:প্যারাগুয়ের উদ্ভিদ
বিষয়শ্রেণী:আর্জেন্টিনার উদ্ভিদ
বিষয়শ্রেণী:উদ্যান উদ্ভিদ
সুদীপ্তা সেনগুপ্ত

**সুদীপ্তা সেনগুপ্ত** প্রথম ভারতীয় মহিলা অ্যান্টার্কটিকা অভিযাত্রী।

## পরিবার
সুদীপ্তা সেনগুপ্ত ভারতের পশ্চিমবঙ্গ রাজ্যের কলকাতা শহরে জন্মগ্রহণ করেন। তার পিতা জ্যোতি রঞ্জন সেনগুপ্ত একজন আবহবিদ ছিলেন। তার মাতার নাম পুস্পা সেনগুপ্ত। পিতার কর্মসূত্রে সুদীপ্তার শৈশবের অধিকাংশ সময় নেপালে অতিবাহিত হয়।

## শিক্ষা ও কর্ম জীবন
সুদীপ্তা যাদবপুর বিশ্ববিদ্যালয় থেকে ভূতত্ত্ব বিষয়ে প্রথম শ্রেণীতে প্রথম হয়ে স্নাতক ও স্নাতকোত্তর ডিগ্রী লাভ করেন। ১৯৭২ খ্রিস্টাব্দে তিনি অধ্যাপক সুবীর ঘোষের তত্ত্বাবধানে ডক্টরেট ডিগ্রী লাভ করেন। ১৯৭০ থেকে ১৯৭৩ খ্রিস্টাব্দ পর্যন্ত তিনি ভারতীয় ভূবৈজ্ঞানিক সর্বেক্ষণে ভূতত্ত্ববিদের দায়িত্ব পালন করেন। ১৯৭৩ খ্রিস্টাব্দে তিনি রয়্যাল কমিশন ফর দ্য একজিবিশন অব ১৮৫১ থেকে বৃত্তি লাভ করে পরবর্তী তিন বছর লন্ডন শহরের ইম্পিরিয়াল কলেজে পোস্ট-ডক্টরেট গবেষণা করেন। ১৯৭৭ খ্রিস্টাব্দে তিনি সুইডেনের উপসালা বিশ্ববিদ্যালয়ের ভূতুত্ত্ব প্রতিষ্ঠানে ছয় মাসের জন্য যোগদান করেন। এরপর তিনি ইন্টারন্যাশনাল জিওডায়নামিক্স প্রজেক্টে বৈজ্ঞানিক হিসেবে অংশগ্রহণ করেন। ১৯৭৯ খ্রিস্টাব্দে তিনি ভারতে ফিরে এসে ভারতীয় ভূবৈজ্ঞানিক সর্বেক্ষণে ভূতত্ত্ববিদ হিসেবে যোগপদান করেন। ১৯৮২ খ্রিস্টাব্দে তিনি যাদবপুর বিশ্ববিদ্যালয়ে প্রভাষক হিসেবে যোগদান করেন এবং বর্তমানে তিনি এই বিশ্ববিদ্যালয়ে অধ্যাপক হিসেবে কর্মরত।

## পর্বতারোহণ
সুদীপ্তা সেনগুপ্ত যাদবপুর বিশ্ববিদ্যালয়ে স্নাতকোত্তর স্তরে পড়াশোনা করার সময় হিমালয়ান পর্বতারোহণ সংস্থান ও নেহরু ইনস্টিটিউট অব মাউন্টেনিয়ারিং নামক ভারতের দুইটি প্রধান পর্বতারোহণ প্রশিক্ষণ প্রতিষ্ঠান থেকে পর্বতারোহণের প্রশিক্ষণ নেন। ডক্টরেট করার সময় তিনি হিমাচল প্রদেশের লাহুল ও স্পিতি অঞ্চলে ২০,১৩০ ফুট উচ্চ একটি অনামী পর্বতশৃঙ্গ হয় করেন। শৃঙ্গটির নাম রাখা হয় ললনা।

## অ্যান্টার্কটিকা অভিযান
১৯৮৩ খ্রিস্টাব্দে তৃতীয় ভারতীয় অ্যান্টার্কটিকা অভিযানের সদস্য হিসেবে সুদীপ্তা সেনগুপ্তকে নির্বাচিত করা হয়। তিনি ও সমদ্র জীববিজ্ঞানী অদিতি পন্থ ভারতের প্রথম মহিলা হিসেবে এই অভিযানে অংশগ্রহণ করেন। এই সময় শির্মাকার পাহাড়ে সুদীপ্তা ভূতাত্ত্বিক গবেষণা চালান। ১৯৮৯ খ্রিস্টাব্দে তিনি নবম ভারতীয় অ্যান্টার্কটিকা অভিযানের সদস্য হিসেবে দ্বিতীয়বার অ্যান্টার্কটিকা অভিযানে অংশগ্রহণ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী পর্বতারোহী
বিষয়শ্রেণী:ভারতীয় পর্বতারোহী
বিষয়শ্রেণী:ভারতীয় মহিলা ভূতাত্ত্বিক
বিষয়শ্রেণী:ভারতীয় নারী বিজ্ঞানী
বিষয়শ্রেণী:ভারতীয় মহিলা অভিযাত্রী
বিষয়শ্রেণী:ভারতীয় অ্যান্টার্কটিকা অভিযাত্রী
বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:যাদবপুর বিশ্ববিদ্যালয়ের অধ্যাপক
বিষয়শ্রেণী:শান্তি স্বরূপ ভাটনগর পুরস্কার বিজয়ী
বিষয়শ্রেণী:বাঙালি হিন্দু
বিষয়শ্রেণী:কলকাতার ব্যক্তি
বিষয়শ্রেণী:২০১৫ আন্তর্জাতিক নারী দিবস অনলাইন এডিটাথনে তৈরীকৃত ও মানোন্নয়নকৃত নিবন্ধ
বিষয়শ্রেণী:বাঙালি বিজ্ঞানী
বিষয়শ্রেণী:যাদবপুর বিশ্ববিদ্যালয়ের শিক্ষক
বিষয়শ্রেণী:কলকাতার বিজ্ঞানী
বিষয়শ্রেণী:পশ্চিমবঙ্গের নারী ক্রীড়াবিদ
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:২১শ শতাব্দীর ভারতীয় নারী বিজ্ঞানী
বিষয়শ্রেণী:কলকাতার ক্রীড়াবিদ
বিষয়শ্রেণী:২০শ শতাব্দীর ভারতীয় ভূবিজ্ঞানী
বিষয়শ্রেণী:পশ্চিমবঙ্গের নারী বিজ্ঞানী
বিষয়শ্রেণী:পৃথিবী, বায়ুমণ্ডল, মহাসাগর এবং গ্রহ বিজ্ঞানে শান্তি স্বরূপ ভাটনগর পুরস্কার প্রাপক
বিষয়শ্রেণী:১৯৪৬-এ জন্ম
সাইদা খানম

**সাইদা খানম** (২৯ ডিসেম্বর ১৯৩৭ - ১৮ আগস্ট ২০২০) ছিলেন বাংলাদেশের প্রথম নারী আলোকচিত্রী। বেগম পত্রিকার মাধ্যমে সাইদা খানম আলোকচিত্র সাংবাদিক হিসেবে কাজ শুরু করেন। তার ছবি ছাপা হয় দৈনিক অবজারভার, মর্নিং নিউজ, ইত্তেফাক, সংবাদসহ বিভিন্ন পত্রিকায়। আলোকচিত্রী হিসেবে দেশেও দেশের বাইরে বিভিন্ন আন্তর্জাতিক সেমিনারে অংশ নেন তিনি। তিনি বাংলা একাডেমি ও ইউএনবির আজীবন সদস্য।

## প্রাথমিক ও শিক্ষাজীবন
সাইদা খানম মাত্র ১৩-১৪ বয়সেই ছবি তোলার কাজটি শুরু করেন। তার জন্ম ১৯৩৭ সালের ২৯ ডিসেম্বর। পৈতৃক বাড়ি ফরিদপুরের ভাঙায় হলেও সাইদা খানমের জন্ম পাবনায়। ঢাকা বিশ্ববিদ্যালয় থেকে তিনি ১৯৬৮ সালে বাংলা ভাষা ও সাহিত্য বিষয়ে স্নাতকোত্তর করেন।  পরবর্তীতে ১৯৭২ সালে পুনরায় লাইব্রেরি সায়েন্সে স্নাতকোত্তর করেন। তার বাবার নাম আবদুস সামাদ খান এবং মায়ের নাম নাছিমা খাতুন। পূর্ব বাংলায় (বর্তমান বাংলাদেশ) তিনিই ছিলেন একমাত্র ও প্রথম নারী আলোকচিত্রী।

## কর্মজীবন
সাইদা খানম আলোকচিত্র সাংবাদিক হিসেবে 'বেগম' পত্রিকার আলোকচিত্রী ১৯৫৬ সাল থেকে। ১৯৭৪ সাল থেকে ১৯৮৬ সাল পর্যন্ত ঢাকা বিশ্ববিদ্যালয়ের বাংলা বিভাগের সেমিনার লাইব্রেরিতে লাইব্রেরিয়ান হিসেবে কাজ করেছেন। প্রেস ফটোগ্রাফার হিসেবে কাজ করেছেন দীর্ঘদিন। দুটো জাপানি পত্রিকাসহ বিভিন্ন পত্রপত্রিকায় তার তোলা আলোকচিত্র মুদ্রিত হয়েছে। তার ছবি ছাপা হয় ‘অবজারভার’, ‘মর্নিং নিউজ’, ‘ইত্তেফাক’, ‘সংবাদ’সহ বিভিন্ন পত্রিকায়। আলোকচিত্রী হিসেবে দেশেও দেশের বাইরে বিভিন্ন আন্তর্জাতিক সেমিনারে অংশ নেন সাইদা খানম। অস্কারজয়ী সত্যজিৎ​ রায়ের ছবিও তোলেন সাইদা খানম। সত্যজিতের তিনটি ছবিতে আলোকচিত্রী হিসেবেও কাজ করেছেন তিনি। ১৯৫৬ সালে ঢাকায় আন্তর্জাতিক প্রদর্শনীতে অংশ নেন সাইদা খানম। ওই বছরই জার্মানিতে ইন্টারন্যাশনাল অ্যাওয়ার্ড কোলন পুরস্কার পান তিনি। ভারত, জাপান, ফ্রান্স, সুইডেন, পাকিস্তান, সাইপ্রাস ও মার্কিন যুক্তরাষ্ট্র সহ বেশ কয়েকটি দেশে তাঁর ছবির প্রদর্শনী হয়। ১৯৬২ সালে ‘চিত্রালী’ পত্রিকার হয়ে একটি অ্যাসাইনমেন্টে গিয়ে বিখ্যাত চলচ্চিত্রকার ও অস্কারজয়ী সত্যজিৎ রায়ের ছবি তুলে সমাদৃত হন সাইদা খানম।

### আলোচিত কাজ
১৯৭১ সালে বাংলাদেশের মুক্তিযুদ্ধ শুরুর আগে দেশের প্রথম নারী আলোকচিত্রী ঢাকার আজিমপুর এলাকায় অস্ত্র হাতে প্রশিক্ষণরত নারীদের ছবি তোলেন।  ১৬ ডিসেম্বর হোটেল ইন্টারকন্টিনেন্টালের (পরে শেরাটন ও রূপসী বাংলা) সামনে পাকিস্তানি সেনারা গোলাগুলি শুরু করে। খবর পেয়ে নানা প্রতিকূলতা পেরিয়ে সেখানকার ছবি তুলতে যান তিনি। প্রচণ্ড গোলাগুলির কারণে সেদিন অবশ্য ছবি তুলতে পারেননি।

## গ্রন্থতালিকা
* *ধূলোমাটি* (১৯৬৪)
* *আমার চোখে সত্যজিৎ রায়* (২০০৪)
* *স্মৃতির পথ বেয়ে*
* *আলোকচিত্রী সাইদা খানম-এর উপন্যাসত্রয়ী*

## পুরস্কার এবং স্বীকৃতি
* ইউনেসকো অ্যাওয়ার্ড, জাপান 
* অনন্যা শীর্ষ দশ পুরস্কার
* বেগম পত্রিকার ৫০ বছর পূর্তি পুরস্কার
* বাংলাদেশ ফটোগ্রাফিক সোসাইটির সম্মানসূচক ফেলো
* একুশে পদক
## মৃত্যু
সাইদা ২০২০ সালের ১৮ আগস্ট ঢাকায় মৃত্যুবরণ করেন।

## তথ্যসূত্র

## বহিঃসংযোগ
* গুনীজন 

বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৩৭-এ জন্ম
বিষয়শ্রেণী:বাংলাদেশী আলোকচিত্রশিল্পী
বিষয়শ্রেণী:২০২০-এ মৃত্যু
বিষয়শ্রেণী:পাবনা জেলার ব্যক্তি
বিষয়শ্রেণী:বাংলাদেশী আলোকচিত্র সাংবাদিক
বিষয়শ্রেণী:নারী আলোকচিত্র সাংবাদিক
বিষয়শ্রেণী:একুশে পদক বিজয়ী
বিষয়শ্রেণী:ভাঙ্গা উপজেলার ব্যক্তি
মোরা একটি ফুলকে বাঁচাবো বলে যুদ্ধ করি

**মোরা একটি ফুলকে বাঁচাবো বলে যুদ্ধ করি**, গোবিন্দ হালদার রচিত এবং আপেল মাহমুদ কর্তৃক সুরারোপিত দেশাত্মবোধক বাংলা গান। ১৯৭১ সালে বাংলাদেশের স্বাধীনতা যুদ্ধে অনুপ্রেরণা যোগাতে এই গান রচিত হয়। এই গানটি কুষ্টিয়া ইসলামিয়া কলেজ মাঠ প্রাঙ্গনে ১৯৭১ সালে আপেল মাহমুদ খালি গলায় পরিবেশন করেন। পরবর্তীতে আপেল মাহমুদ গানটি ঢাকায় স্টুডিওতে রেকর্ড করেন। 

২০০৬ সালে এটি বিবিসি কর্তৃক সর্বকালের সর্বশ্রেষ্ঠ বাংলা গান হিসেবে শ্রোতা মনোনীত ২০ সেরা গানের মধ্যে ৭ম অবস্থানে অর্ন্তভূক্ত হয়েছিল।

## গানের কথা
:মোরা একটি ফুলকে বাঁচাবো বলে যুদ্ধ করি
:মোরা একটি মুখের হাসির জন্য অস্ত্র ধরি

:যে মাটির চির মমতা আমার অঙ্গে মাখা
:যার নদী জল ফুলে ফলে মোর স্বপ্ন আঁকা
:যে দেশের নীল অম্বরে মন মেলছে পাখা
:সারাটি জনম সে মাটির দানে বক্ষ ভরি

:মোরা নতুন একটি কবিতা লিখতে যুদ্ধ করি
:মোরা নতুন একটি গানের জন্য যুদ্ধ করি
:মোরা একখানা ভালো ছবির জন্য যুদ্ধ করি
:মোরা সারা বিশ্বের শান্তি বাঁচাতে আজকে লড়ি

:যে নারীর মধু প্রেমেতে আমার রক্ত দোলে
:যে শিশুর মায়া হাসিতে আমার বিশ্ব ভোলে
:যে গৃহ কপোত সুখ স্বর্গের দুয়ার খোলে
:সে শান্তির শিবির বাঁচাতে শপথ করি

:মোরা একটি ফুলকে বাঁচাবো বলে যুদ্ধ করি
:মোরা একটি মুখের হাসির জন্য অস্ত্র ধরি

## কর্মীবৃন্দ
* আপেল মাহমুদ — কণ্ঠ

## তথ্যসূত্র

বিষয়শ্রেণী:১৯৭১-এর গান
বিষয়শ্রেণী:বাংলা ভাষার গান
বিষয়শ্রেণী:বাংলাদেশী দেশাত্মবোধক গান
বিষয়শ্রেণী:বাংলাদেশের স্বাধীনতা যুদ্ধের গান
বিষয়শ্রেণী:বাংলাদেশী সঙ্গীত
গঙ্গাজলঘাটি সমষ্টি উন্নয়ন ব্লক

**গঙ্গাজলঘাটি সমষ্টি উন্নয়ন ব্লক** হল ভারতের পশ্চিমবঙ্গ রাজ্যের বাঁকুড়া জেলার বাঁকুড়া সদর মহকুমার একটি সমষ্টি উন্নয়ন ব্লক। এই ব্লকের সদর অমরকানন। ব্লকটি গঙ্গাজলঘাটি থানার অধিভুক্ত।

## ভূগোল
গঙ্গাজলঘাটি  অক্ষ-দ্রাঘিমাংশে অবস্থিত। এই ব্লকের গড় উচ্চতা ১১০ মিটার (৩৬১ ফুট)। এটি ৬০ নং জাতীয় সড়কের উপর অবস্থিত। এই ব্লকের আয়ত্ন ৩৭০.২০ বর্গ কিলোমিটার।

### গ্রাম পঞ্চায়েত
গঙ্গাজলঘাটি ব্লক তথা পঞ্চায়েত সমিতির অধিভুক্ত গ্রাম পঞ্চায়েতগুলি হল: বন আসুরিয়া, বড়সাল, ভক্তাবাঁধ, গঙ্গাজলঘাটি, গোবিন্দধাম, কপিস্টা, লছমনপুর, লাটিয়াবনি, নিত্যানন্দপুর ও পিররাবানি।

## জনপরিসংখ্যান
২০০১ সালের জনপরিসংখ্যান অনুসারে, এই ব্লকের জনসংখ্যা ১,৬২,০০৭। এর মধ্যে ৮৩,৯৭৪ জন সাক্ষর ও ২৩,৫০৪ জন ছয় বছরের কম বয়সী।

## অর্থনীতি
পশ্চিমবঙ্গ সরকার ও বাঁকুড়া জেলা প্রশাসন জেলার যে কয়টি ব্লককে বৃহৎ ও মাঝারি শিল্পের জন্য সবচেয়ে সম্ভাবনাময় ব্লক হিসেবে নির্বাচিত করেছে তার মধ্যে গঙ্গাজলঘাটি অন্যতম।

## আরও দেখুন
* গঙ্গাজলঘাটি বিধানসভা কেন্দ্র

## পাদটীকা

বিষয়শ্রেণী:বাঁকুড়া জেলার সমষ্টি উন্নয়ন ব্লক
সর্বাধিক ব্যয়বহুল চিত্রকর্মের তালিকা

এটি **সর্বাধিক ব্যয়বহুল চিত্রকর্মের তালিকা** পাতা।  বর্তমান সর্বাধিক রেকর্ডের চিত্রকর্মের মূল্য লিওনার্দো দা ভিঞ্চির *[[Salvator Mundi (Leonardo)|স্যালভেটর মুন্ডি]]* চিত্রকর্মের জন্য প্রদত্ত প্রায়  মিলিয়ন মার্কিন ডলার।

## নিলামে বা ব্যক্তিগত বিক্রয়ে সর্বোচ্চ মূল্যে বিক্রিত চিত্রকর্মের তালিকা (মুদ্রাস্ফীতি সমন্বয়কৃত)

## আরো দেখুন
* সর্বাধিক ব্যয়বহুল ভাস্কর্যের তালিকা

## টীকা

## তথ্যসূত্র

## বহিঃসংযোগ
* শীর্ষ ১০০ সর্বাধিক ব্যয়বহুল পেইন্টিং 
* The Most Expensive Paintings ever sold list by theartwolf
* The 49 Most Expensive Paintings ever sold visualisation by Jacksonsart

বিষয়শ্রেণী:সবচেয়ে ব্যয়বহুল জিনিসের তালিকা
চিত্রকর্ম
বিষয়শ্রেণী:শিল্পকর্মের তালিকা
হলুদ ট্যাবেবুইয়া

**হলুদ ট্যাবেবুইয়া** (দ্বিপদ নাম:***Tabebuia serratifolia***), () হচ্ছে বিগ্নোনিয়াসি পরিবারের একটি উদ্ভিদ। এদের ফুল ফেব্রুয়ারি থেকে মার্চে ফোটে এবং ফুল ফোটার সময় গাছে কোনো পাতা থাকে না। ফুল ফোটার কয়েকদিন পরে নতুন পাতা জন্মায়। বর্তমানে বাগানের প্রজাতি হিসেবে এরা বিখ্যাত। বাংলাদেশে ঢাকার সাভারে সাভার ডেন্ড্রোরিয়ামে এই গাছ আছে।

## চিত্রশালা

File:Handroanthus serratifolius.jpg
File:Starr 080716-9313 Tabebuia serratifolia.jpg

## তথ্যসূত্র

বিষয়শ্রেণী:দক্ষিণ আমেরিকার উদ্ভিদ
বিষয়শ্রেণী:ব্রাজিলের উদ্ভিদ
বিষয়শ্রেণী:পানামার উদ্ভিদ
বিষয়শ্রেণী:ইকুয়েডরের উদ্ভিদ
বিষয়শ্রেণী:বলিভিয়ার উদ্ভিদ
বিষয়শ্রেণী:কলম্বিয়ার উদ্ভিদ
বিষয়শ্রেণী:ভেনিজুয়েলার উদ্ভিদ
বিষয়শ্রেণী:সুরিনামের উদ্ভিদ
গন্ধেশ্বরী নদী

**গন্ধেশ্বরী নদী** হল ভারতের পশ্চিমবঙ্গ রাজ্যের বাঁকুড়া জেলার একটি নদী। এটি দ্বারকেশ্বর নদের একটি উপনদী। এর দৈর্ঘ্য । বাঁকুড়া শহরের উত্তরে এবং শুশুনিয়া পাহাড়ের দক্ষিণ-পশ্চিমে প্রবাহিত এই নদী ভুতশহরের কাছে দ্বারকেশ্বর নদে পতিত হয়েছে। বর্ষাকালে এই নদীতে প্রবল বন্যা হয়।

## পাদটীকা

বিষয়শ্রেণী:পশ্চিমবঙ্গের নদী
শহীদ সাগর স্মৃতিস্তম্ভ

**শহীদ সাগর** ১৯৭১ সালে বাংলাদেশের স্বাধীনতা যুদ্ধে নাটোরের নর্থ বেঙ্গল চিনি কারখানায় সংগঠিত গোপালপুর গণহত্যা স্মরণে নির্মিত  স্মৃতিস্তম্ভ। এটি মূলত একটি পুকুরকে কেন্দ্র করে, যার পানি ১৯৭১ সালের ৫ মে  জমাট বেঁধে লাল হয়েছিল শহীদদের রক্তে।

## প্রেক্ষাপট
১৯৭১ সালের ৫ মে গোপালপুরের আজিমনগর  এলাকায় নর্থ বেঙ্গল সুগার মিলের কর্মকর্তা-কর্মীরা সবাই কাজে ব্যস্ত। ওইদিন সকাল সাড়ে দশ ঘটিকায় এ দেশীয় দোসরদের সহায়তায় হঠাৎ পাকিস্তানি হানাদারবাহিনী আক্রমণ চালায়। নিরস্ত্র শ্রমিক কর্মচারীসহ শতাধিক মানুষকে অস্ত্রের মুখে জিম্মি করে, গোপালসাগর পুকুর পাড়ে দাঁড় করিয়ে ব্রাশ ফায়ার করে হানাদাররা। ওই ঘটনায় ভাগ্যক্রমে বেঁচে যান মাত্র কয়েকজন।  জনশ্রুতি আছে স্বাধীনতার কয়েক বছর পরেও এই পুকরের পানির রং শহীদদের জমাট বাধা চাপচাপ রক্তে লাল হয়ে ছিল।

## বর্ণনা
১৯৭৩ সালের ৫ মে শহীদ সাগর চত্বরে শহীদ লে. আনোয়ারুল আজিমের স্ত্রী বেগম শামসুন্নাহার স্মৃতিসৌধ উদ্বোধন করেন। স্মৃতিস্তম্ভের পূর্বে রয়েছে ছিমছাম ফুল বাগান।  আর পাশেই রয়েছে একটি জাদুঘর।  ২০০০ সালের ৫ মে  জাদুঘরটি উদ্বোধন করা হয়। আর স্মৃতিস্তম্ভের পিছনে রয়েছে দুঃস্বহ স্মৃতিজড়িত সেই পুকুর। সিঁড়িতে যেসকল যায়গায় বুলেটের গুলিবিদ্ধ হয়েছিল, সেসকল জায়গায় আজ প্রতীকি লাল রঙে শহীদের রক্তের চিহ্ন আছে।
প্রতিবছরের ৫ মে শহীদদের স্মরণে নানা আয়োজনে পালিত হয় নর্থ বেঙ্গল সুগার মিল গণহত্যা দিবস।

## শহীদদের তালিকা
ইতিহাসের নির্মম এ গণহত্যায় ৪২ জনের নাম জানা গেলেও অন্যদের পরিচয় আজও মেলেনি |
শহীদদের তালিকা:
# অবঃ লে. মোঃ আনোয়ারুল আজিম (মুক্তিযোদ্ধা)
# শহিদুল্লাহ
# গোলজার হোসেন তালুকদার
# সাইফুদ্দিন আহম্মদ
# আবুল হোসেন
# সৈয়দ আবদুর রউফ
# মান্নান ভূইয়া
# গোলাম কিবরিয়া
# নূরল হক
# আজহার আলী
# মকবুল হোসেন
# আবুল বাসার
# মুনসুর
# রহমান
# সাজেদুর রহমান
# ইসমাইল হোসেন
# হাবিবুর রহমান
# মোসাদ্দেরুল হক
# মোকসেদুল আলম
# আঃ রহমান আমিন
# মোহাম্মাদ আলী
# মোজাম্মেল হক
# আব্দুল মান্নান
# ফিরোজ মিয়া
# আক্তার উদ্দিন
# মোহরাব আলী
# আনোয়ারুল ইসলাম
# পরেশ উল্লাহ
# আঃ মান্নান
# কামাল উদ্দিন
# আবুল কাশেম
# আব্দুর রব
# শামসুল হক
# আব্দুল মজিদ
# আবুল কালাম
# নজরুল ইসলাম
# আয়েজ উদ্দিন
# আব্দুল রাজ্জাক
# তোফায়েল
# মোসলেম উদ্দিন
# শহীদুল্লাহ
# মোঃ আলী

: **গণহত্যা থেকে প্রাণে বেঁচে যাওয়া  হলেনঃ**
# মেহমান আলী
# নওসাদ আলী
# খন্দকার ইমাদ উদ্দিন আহম্মেদ
# আব্দুল জলিল শিকদার
# তোফাজ্জল হোসেন
# আজের আলী
# আব্দুল রাজ্জাক

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধের স্মৃতিস্তম্ভ ও স্মারক
রাঙ্গাপাড়া

**রাঙ্গাপাড়া** () হচ্ছে অসমের শোণিতপুর জেলায় অবস্থিত একটি নগর।
## ভৌগোলিক বিবরণ
রাঙ্গাপাড়ার স্থানাঙ্ক হচ্ছে   । সাগরপৃষ্ঠ থেকে এর উচ্চতা ২০৬মিটার (৬৭৫ফুট)।
## জনসংখ্যা
২০১১ সনের জনগননা অনুযায়ী রাঙ্গাপাড়ার জনসংখ্যা হচ্ছে ১৮,৮২২ । যার ৫৪% পুরুষ ও ৪৬% মহিলা। রাঙ্গাপাড়ার জনসংখ্যার মোট ১০% ছয় বৎসরের অনুর্ধর।
এখানকার সাক্ষরতার হার হচ্ছে ৭৬%। পুরুষ ও মহিলার পৃথকভাবে সাক্ষরতার হার হচ্ছে ৮১% ও ৭০%। 
## রাজনীতি
রাঙ্গাপাড়া তেজপুর লোকসভা সমষ্টির অন্তর্গত। 
## তথ্যসূত্র

বিষয়শ্রেণী:শোণিতপুর জেলা
মোদিয়ানো (দ্ব্যর্থতা নিরসন)

**[[পাত্রিক মোদিয়ানো]]** (জন্ম ১৯৪৫) ফরাসী নোবেল পুরস্কার জয়ী উপন্যাসিক।

**মোদিয়ানো** এছাড়াও উল্লেখ করতে পারে:
* এলি মোদিয়ানো, থেসালোনিকি, গ্রীসের উল্লেখযোগ্য স্থাপনার ইতালীয়-ইহুদি স্থপতি।
** মোদিয়ানো মার্কেট, থেসালোনিকি, গ্রীসের একটি বিষ্টিষ্ট বাজার।
* মোদিয়ানো (কোম্পানি) (১৮৮৪-এর পূর্বে প্রতিষ্ঠিত), ইতালীয় সিগারেটের কাগজপত্র এবং তাস প্রস্তুতকারক।
* এম. মোদিয়ানো, মোদিয়ানো'স মডেল অব ইংলিশের স্রষ্টা, ইংরেজির আন্তর্জাতিক ব্যবহারের একটি মডেল।
* উমবের্তো মোদিয়ানো, ব্রাজিলীয় ব্যবসায়ী।
** আমবার্তো মোদিয়ানো বিমানবন্দর, ব্রাজিল

বিষয়শ্রেণী:ইহুদি উপাধি
পৌরসভা (ভারত)

ভারতে **পুরসভা** বা **পৌরসভা** হল একটি নগরাঞ্চলীয় স্বায়ত্তশাসন সংস্থা। ১ লক্ষ বা তার বেশি জনসংখ্যা-বিশিষ্ট শহরগুলিতে পুরসভা গঠন করা যায়। এটি প্রশাসনিকভাবে সংশ্লিষ্ট জেলার অংশ হলেও সরাসরিভাবে রাজ্য সরকারের সঙ্গে যোগাযোগ করতে পারে। ১৯৯২ সালের ৭৪তম সংবিধান সংশোধনী আইনে পুরসভাগুলির দায়িত্ব ও কর্তব্য সুনির্দিষ্ট করে দেওয়া হয়েছে।

## সংবিধান
পুরসভার সদস্যরা শহরের জনসাধারণ কর্তৃক প্রত্যক্ষভাবে পাঁচ বছরের মেয়াদে নির্বাচিত হন। পুরসভাগুলি জনসংখ্যার ভিত্তিতে একাধিক ওয়ার্ডে বিভক্ত থাকে। একজন পুরপ্রতিনিধি এক বা একাধিক ওয়ার্ড থেকে নির্বাচিত হন। নির্বাচিত পুরপ্রতিনিধিরা নিজেদের মধ্যে থেকে একজন প্রতিনিধিকে নগরপতি হিসেবে নির্বাচিত করেন। সরকারি আধিকারিকরা তাদের কাজে সহায়তা করেন।

## কাজ
পুরসভাগুলি শহরের জল সরবরাহ, হাসপাতাল, রাস্তা, রাস্তার আলো, নিকাশী নালা, দমকল, বাজার, জন্ম ও মৃত্যু নথিবদ্ধকরণ ও কঠিন বর্জ্য ব্যবস্থাপনার দায়িত্ব পালন করে।

## আয়ের উৎস
পুরসভার আয়ের উৎস হল জল, বাড়ি, বাজার, বিনোদন ও যানবাহনের উপর আরোপিত কর এবং রাজ্য সরকারের অনুদান।

## আরও দেখুন
* পৌরসভা
* পশ্চিমবঙ্গের পুরসভার তালিকা
* ভারতের পৌর প্রশাসন
* ভারতের পৌরসংস্থাগুলির তালিকা

## তথ্যসূত্র

* *Our Civic Life (Civics and Administration)* Maharashtra State Bureau of Textbook Production and Curriculum Research, Pune

*
বিষয়শ্রেণী:ভারতের স্থানীয় সরকার
বিষয়শ্রেণী:হিন্দি শব্দ ও বাক্যাংশ
ইন্ডাস্ট্রি হাউস

**ইন্ডাস্ট্রি হাউস** হল ভারতের পশ্চিমবঙ্গ রাজ্যের রাজধানী কলকাতা শহরের একটি বহুতল বাড়ি। এটি মধ্য কলকাতার অবনীন্দ্রনাথ সরণিতে অবস্থিত।

## আরও দেখুন
* কলকাতার বহুতল ভবনগুলির তালিকা

## পাদটীকা

বিষয়শ্রেণী:কলকাতার ভবন ও স্থাপনা
বিষয়শ্রেণী:ভারতের গগনচুম্বী দাপ্তরিক ভবন
ডেভ ক্যান্টারবারি

**ডেভ ক্যান্টারবারি** (জন্ম:) হল মার্কিন অভিযাত্রী,লেখক এবং সামরিক বাহিনীর সার্জেন্ট।তিনি পরিচিত ২০১০সালের ডিসকভারি চ্যানেলের ডুয়াল সারভাইভাল নামক অনুষ্ঠানের জন্য।
## কর্মজীবন
২০১০সালে তিনি ডিসকভারি চ্যানেলের ডুয়ালসারভাইভাল নামক ডিসকভারি অনুষ্ঠানে অংশগ্রহণ করেন।এই অনুষ্ঠানের জন্য তিনি বিখ্যাত।এই অনুষ্ঠানে তিনি ২টি সিজনে কাজ করেন।নিউ ইয়র্ক টাইমসের মত ২০১৪ সালে তার লেখা ***বুশক্রাফট ১০১*** নামক বইটি বেশি বিক্রি হওয়া বইদের মধ্যে অন্যতম।প্রথমে তিনি সরীসৃপের খামার কাজ করতেন। এরপর ফ্লোরিডার গাড়ি চালক হিসেবে কাজ করলেও তিনি এখন ওহিওতে। তিনি একটি বিদ্যালয় প্রতিষ্ঠা করেছেন।তার নাম পাথফাইন্ডার স্কুল এলএলসি।তিনি সেখানে প্রশিক্ষক হিসেবে কাজ করেন।।তিনি এই বিদ্যালয় বেচে থাকার নিয়ম শেখান।ডেভের ইউটিউবে চ্যানেল আছে।সেখানে তিনি নিজের প্রশিক্ষণ সম্প্রচার করে।
## তথ্যসূত্র

বিষয়শ্রেণী:লেখক
বিষয়শ্রেণী:সার্জেন্ট
বিষয়শ্রেণী:প্রশিক্ষক
বিষয়শ্রেণী:ডিসকভারি চ্যানেল
বিষয়শ্রেণী:অভিযাত্রী
বিষয়শ্রেণী:১৯৬৩-এ জন্ম
বিষয়শ্রেণী:মার্কিন যুক্তরাষ্ট্রের সামরিক বাহিনী
বিষয়শ্রেণী:মার্কিন টেলিভিশন ব্যক্তিত্ব
বিষয়শ্রেণী:জীবিত ব্যক্তি
বিষয়শ্রেণী:ওহাইওর ব্যক্তি
মোদিয়ানো মার্কেট

thumb|160px|মূল ভবন

**মোদিয়ানো মার্কেট** গ্রীসের থেসালোনিকি শহরে অবস্থিত একটি ঘেরাও বাজার। এটি ১৯২২ থেকে ১৯৩০ সালের মধ্যে নির্মিত হয়। এটি শহরের কেন্দ্রে বাজারের কেন্দ্রী বিন্দুর বিভিন্ন ব্লকের উপর পরিব্যপ্ত। স্থপতি এলি মোদিয়ানোর নামানুসারে এই বাজারের নামকরণ করা হয়, যিনি শহরের সুপরিচিত ইতালীয়-ইহুদি মোদিয়ানো পরিবারের একজন সদস্য।

বাজারের ভেতরে মাছ বাজার, কসাই দোকান এবং বার রয়েছে। এটি সামাজিক সম্মিলন এবং শহরের ঐতিহাসিক তাত্পর্যপূর্ণ একটি স্থান।

## তথ্যসূত্র

## বহিঃসংযোগ
* মোদিয়ানো মার্কেটের স্ন্যাপশট  — সিরিয়াস ইটস.কম

বিষয়শ্রেণী:থেসালোনিকির ভবন এবং কাঠামো
বিষয়শ্রেণী:১৯২০-শতাব্দীর স্থাপত্য
বিষয়শ্রেণী:থেসালোনিকির দর্শক আকর্ষণ
নোবেল ফাউন্ডেশন

**নোবেল ফাউন্ডেশন** () নোবেল পুরস্কারের অর্থ ও প্রশাসন পরিচালনা করার জন্য ১৯০০ সালের ২৯ জুন প্রতিষ্ঠিত একটি বেসরকারি প্রতিষ্ঠান। ফাউন্ডেশনটি আলফ্রেদ নোবেলের শেষ ইচ্ছার উপর ভিত্তি করে করা হয়।

এটি নোবেল সিম্পোজিয়াম আয়োজন করে থাকে, গুরুত্বপূর্ণ বৈজ্ঞানিক আবিষ্কার এবং সাংস্কৃতিক বা সামাজিক তাত্পর্যপূর্ণ বিষয়ের উপর।

## ইতিহাস

, ১৮৩৩ সালের ২১ অক্টোবর সুইডেনের স্টকহোমের জন্মগ্রাহণ করেন। তিনি একজন রসায়নবিদ, প্রকৌশলী, উদ্ভাবক, যুদ্ধোপকরণ প্রস্তুতকারক এবং ডিনামাইট-এর উদ্ভাবক ছিলেন।
তিনি বোফর্স-এর মালিক ছিলেন, যা একটি প্রধান যুদ্ধোপকরণ প্রস্তুতকারক। নোবেল ৩৫৫টি প্যাটেন্ট নিজের নামে করান, যার মাঝে ডিনামাইট হচ্ছে সবচেয়ে বিখ্যাত। নোবেল তাঁর জীবদ্দশায় বিপুল সম্পদের মালিক হন। ১৮৯৬ সালে তিনি স্ট্রোকে ইতালির সানরেমোতে তাঁর বাগানবাড়িতে মারা
যান, যেখানে তিনি তাঁর জীবনের শেষ বছরগুলোতে বসবাস করেছিলেন।

নোবেলের উইলে তিনি একটি অনুরোধ প্রকাশ করেন যে তাঁর অর্থ পদার্থবিজ্ঞান, রসায়ন, শান্তি, শারীরবিদ্যা বা চিকিৎসাবিজ্ঞান এবং সাহিত্যে পুরস্কারের জন্য ব্যবহার করতে, যা অনেকের কাছে আশ্চর্যকর ছিলো।

যদিও নোবেল, তাঁর জীবদ্দশায় কয়েকটি উইল লিখেছেন, শেষটি মারা যাবার বছর খানেক আগে লেখা হয়েছিল এবং ১৮৯৫ সালের ২৭ নভেম্বর প্যারিসের সুইডিশ-নরওয়েজিয়ান ক্লাব এ স্বাক্ষর করেন। নোবেল, তাঁর মোট সম্পদের ৯৪% দান করেন, ৩১ মিলিয়ন সুইডিশ ক্রোনা, পাঁচ নোবেল পুরস্কার স্থাপন এবং অলঙ্কৃত করার জন্য। (যা ২০০৮ সালের হিসাবে ১৮৬ মিলিয়ন মার্কিন ডলারের সমতুল্য।)

## নোট

## বহিঃসংযোগ
*"2007 Nobel Conference" – Official site of the "2007 Nobel Conference" at Gustavus Adolphus College, Saint Peter, Minnesota.  Accessed October 28,
*"The Nobel Foundation''– Official site of the Nobel Foundation.
*"Nobel Symposia" – Official webpage of the Nobel Foundation.
*"The Will of Alfred Nobel" – Official webpage of the Nobel Foundation; quotes a pertinent excerpt.

বিষয়শ্রেণী:নোবেল পুরস্কার
মোদিয়ানো (কোম্পানি)

**মোদিয়ানো** ১৮৮৪ সালে প্রতিষ্ঠিত একটি ইতালীয় তাস প্রস্তুতকারক ব্যান্ড। এই কোম্পানি শৌল মোদিয়ানো কর্তৃক ত্রিয়েস্তে অঞ্চলে প্রতিষ্ঠিত এবং প্রাথমিকভাবে তারা সিগারেটের কাগজ নির্মাণ করে থাকে। ১৮৮৪ সালে এটি তাসের পাশাপাশি লিথোগ্রাফীয় মুদ্রণের বৈচিত্রপূর্ণ বিকাশ ঘটায়। ১৯৮৭ সালে কোম্পানিটি গ্রাফাড গ্রুপ কর্তৃক অধিগ্রহণ করা হয়, যদিও মোদিয়ানো ব্র্যান্ড এখনো তাস এবং খেলাধুলার সরঞ্জামের জন্য ব্যবহৃত হয়ে থাকে। ১৯৩০ সালে মোদিয়ানো'র বিজ্ঞাপন পোস্টার স্যান্ডর ব্রটনিইক সহ অন্যান্য শিল্পীদের কর্তৃক তৈরি করা হয়েছিল, এবং যা এখনো বিক্রয়ের জন্য পুনউৎপাদন করা হয়।

## তথ্যসূত্র

## আরো পড়ুন
*  *Includes images of many Modiano posters*

## বহিঃসংযোগ
* 

বিষয়শ্রেণী:তাস প্রস্তুতকারক
বিষয়শ্রেণী:সিগারেট রোলিং পেপার
দ্য টেলিগ্রাফ

**দ্য টেলিগ্রাফ** এছাড়াও উল্লখে করতে পারে:

## অস্ট্রেলিয়া
* ''দ্য ডেইলি টেলিগ্রাফ'' (অস্ট্রেলিয়া), সিডনি, অস্ট্রেলিয়া

## যুক্তরাজ্য
* *[[দ্য ডেইলি টেলিগ্রাফ]]*,  যুক্তরাজ্য
** *[[দ্য সানডে টেলিগ্রাফ]]*, যুক্তরাজ্য
* ''দ্য টেলিগ্রাফ'' (ম্যাগাজিন), বব ডিলান ফ্যানজিন
* ''দ্য টেলিগ্রাফ'' (Nashua), নিউ হ্যাম্পশায়ার, যুক্তরাজ্য
* টেলিগ্রাফ মিডিয়া গ্রুপ, ইউকে সংবাদপত্র প্রকাশক

## মার্কিন যুক্তরাষ্ট্র
* ''দ্য টেলিগ্রাফ'' (আল্টন, ইলিনয়)
* ''দ্য টেলিগ্রাফ'' (মেকন), জর্জিয়া

## অন্যত্র
* ''দ্য টেলিগ্রাফ'' (কলকাতা), ভারত
* ''দ্য ডেইলি টেলিগ্রাফ'' (Hawke's Bay), নিউজিল্যান্ড

## আরও দেখুন
* 
* *[[De Telegraaf|ডি টেলিগ্রাফ]]*, ওলন্দাজ ভাষার সমতুল্য

বিষয়শ্রেণী:সংবাদপত্রের তালিকা
আমবার্তো মোদিয়ানো বিমানবন্দর

**আমবার্তো মোদিয়ানো বিমানবন্দর** ()  আমেসাও ডস বুজিওস, ব্রাজিল পরিবেশন একটি বিমানবন্দর।

## ইতিহাস
বিমানবন্দর ২০০৩ সালে উদ্বোধন করা হয় এবং বর্তমানে এটি সাধারণ বিমানচলনায় নিবেদিত। জুলাই ১১, ২০১২ সালে ব্রাজিলের জাতীয় বেসামরিক বিমান পরিবহন সংস্থা কর্তৃক আপ-গ্রেড সুবিধা বন্ধ হয়ে যায়।

সেপ্টেম্বর ১, ২০১৪ সাল থেকে, বিমানবন্দরটি ব্যবসায়িক জেট, এয়ার ট্যাক্সি এবং হেলিকপ্টার ইত্যাদি ছোট বিমানসমূহ গ্রহণ শুরু করে।

## আরও দেখুন

* ব্রাজিলের বিমানবন্দরের তালিকা

## তথ্যসূত্র

## বহিঃসংযোগ
* 
* 
* 
* 
* Umberto Modiano Airport Photo Archive at airliners.net

বিষয়শ্রেণী:Airports in Rio de Janeiro (state)
বিষয়শ্রেণী:Buildings and structures in Rio de Janeiro (state)
ফ্লয়েড রেইফার

**ফ্লয়েড ল্যামন্ট রেইফার** (; জন্ম: ২৩ জুলাই, ১৯৭২) বার্বাডোসে জন্মগ্রহণকারী বিশিষ্ট বার্বাডিয়ান ক্রিকেটার। তিনি ওয়েস্ট ইন্ডিজ ক্রিকেট দলের পক্ষে আন্তর্জাতিক ক্রিকেট অঙ্গনে টেস্ট ও একদিনের আন্তর্জাতিকে খেলেছেন। এছাড়াও তিনি সংক্ষিপ্তকালের জন্য ওয়েস্ট ইন্ডিজ দলের অধিনায়ক ছিলেন। **ফ্লয়েড রেইফার** মাঝারি সারির বামহাতি ব্যাটসম্যান ও ডানহাতি মিডিয়াম পেস বোলিংয়ে দক্ষ ছিলেন।

## খেলোয়াড়ী জীবন
১৯৯৭ সালে সফরকারী শ্রীলঙ্কার বিপক্ষে খেলার মধ্য দিয়ে আন্তর্জাতিক ক্রিকেটে যাত্রা শুরু করেন। নিজস্ব চতুর্থ টেস্ট খেলার দীর্ঘ ১০ বছর পর ৯ জুলাই, ২০০৯ তারিখে ওয়েস্ট ইন্ডিজ ক্রিকেট দলে খেলার ডাক পান। সফরকারী বাংলাদেশ দলের বিপক্ষে খেলার জন্য দুর্বল ওয়েস্ট ইন্ডিজ দলের অধিনায়ক মনোনীত হন মাত্র ৪ টেস্ট অভিজ্ঞ রেইফার। ১৫-সদস্যের দলের ৯জনই ক্যাপবিহীন ছিল। তন্মধ্যে ৯-১৩ জুলাই, ২০০৯ তারিখে অনুষ্ঠিত সেন্ট ভিনসেন্টের কিংসটাউনে অনুষ্ঠিত ১ম টেস্টে ৭জন ক্রিকেটারের টেস্ট অভিষেক ঘটে। মূল একাদশের খেলোয়াড়দের সাথে ওয়েস্ট ইন্ডিজ ক্রিকেট বোর্ডের আর্থিক বিষয়াদি নিয়ে মনোমালিন্যই এর প্রধান কারণ ছিল। দুই টেস্ট সিরিজের উভয় টেস্টেই ২-০ ব্যবধানে পরাজিত হয় ওয়েস্ট ইন্ডিজ। এছাড়াও, তিনটি একদিনের আন্তর্জাতিকেও ৩-০ ব্যবধানে বাংলাদেশ দলের কাছে পরাভূত হয়।

২০০৯ সালের আইসিসি চ্যাম্পিয়ন্স ট্রফিতে ওয়েস্ট ইন্ডিজ দলের সদস্য ছিলেন।

## পেশাদার ক্রিকেট
২০০২ সালে পেশাদার স্কটিশ ক্লাব ফার্গুসলাই দলের পক্ষে বিদেশী খেলোয়াড় হিসেবে যোগ দেন। এছাড়াও, বিদেশী খেলোয়াড় হিসেবে স্কটিশ সলটায়ার্স দলে তিনটি খেলায় অংশগ্রহণ করেন। সমগ্র খেলোয়াড়ী জীবনে ১৪৫টি প্রথম-শ্রেণীর খেলায় অংশ নেন। তন্মধ্যে বার্বাডোসের পক্ষে ৮৫ খেলায় অংশ নিয়ে দলকে ছয়বার ক্যারিব বিয়ার কাপের শিরোপা জয়ে সহায়তা করেন।

## কোচিং
২০০৯ সালে নবপ্রতিষ্ঠিত কম্বাইন্ড ক্যাম্পাসেস এন্ড কলেজেস দলের প্রধান কোচের দায়িত্ব পান। দলে তিনি খেলোয়াড়-কোচ উভয় বিভাগেই ছিলেন। সেখানে তিনি প্রথম-শ্রেণীর খেলায় অংশ নিয়ে দলের শীর্ষ রান সংগ্রাহক হন।

## তথ্যসূত্র

বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেট অধিনায়ক
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
বিষয়শ্রেণী:বার্বাডোসের ক্রিকেটার
বিষয়শ্রেণী:কম্বাইন্ড ক্যাম্পাসেস এন্ড কলেজেসের ক্রিকেটার
বিষয়শ্রেণী:স্কটল্যান্ডের ক্রিকেটার
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:বার্বাডীয় ক্রিকেটার
বিষয়শ্রেণী:বার্বাডিয়ান ক্রিকেট কোচ
বিষয়শ্রেণী:ক্যারিবিয়ান প্রিমিয়ার লিগের কোচ
বিষয়শ্রেণী:কমনওয়েলথ গেমসে বার্বাডোসের প্রতিযোগী
মানবদেহের অণ্ডথলি

**অণ্ডথলি** () হচ্ছে মানব দেহে পুরুষাঙ্গের গোড়ায় দুই উরূর মধ্য বরাবর ঝুলন্ত থলে জাতীয় উপাঙ্গ যা অণ্ডকোষ ধারণ করে। এটি পুং জননতন্ত্রের একটি অংশ।

অণ্ডথলির বর্হভাগ ত্বকে আবৃত। ত্বক কোঁচকানো। ত্বকের ওপর রোম থাকে। ত্বকের নিচে পাঁচ ধরনের পেশীস্তর ক্রমান্বয়ে বিন্যস্ত থাকে। সবকটি স্তর মিলিত হয়ে যে ব্যাবধায়ক নির্মাণ করে সেটি অণ্ডধলির গহ্‌বরকে দুই ভাগে ভাগ করে। প্রত্যেক ভাগ একটি করে শুক্রাশয় ও তার এপিডিডাইমিস এবং শুক্রাণুর কিছু অংশ ধারণ করে। এটি শুক্রাণু উৎপন্নের অণুকূল তাপমাত্রা রক্ষা করে। এছাড়া শুক্রাশয়কে চাপজনিত ক্ষতি থেকে রক্ষা করে। চাপের মুখে শুক্রাশয় থলির ভেতর সহজেই পিছলে যেতে পারে। লিঙ্গ উত্থানের সময় এবং ঠান্ডা তাপমাত্রার সংস্পর্শে এলে অন্ডকোষ সাধারণত শক্ত হয়ে যায়। প্রভাবের ক্ষেত্রে সংকোচন এড়াতে একটি শুক্রাশয় সাধারণত অন্যটির চেয়ে সামান্য নিচে থাকে। 

অণ্ডকোষটি জৈবিকভাবে মহিলাদের ল্যাবিয়া মেজোরার সাথে সমতুল্য। যদিও বেশিরভাগ স্তন্যপায়ী প্রাণীর মধ্যে উপস্থিত থাকে, বাহ্যিক অণ্ডকোষটি সুগমিত সামুদ্রিক স্তন্যপায়ী প্রাণী যেমন তিমি এবং সীল, পাশাপাশি স্থল স্তন্যপায়ী প্রাণীর কিছু বংশে, যেমন আফ্রোথেরিয়াস, জেনার্থান, বাদুড়, ইঁদুর এবং কীটপতঙ্গের অসংখ্য পরিবারে অনুপস্থিত।  

## তথ্যসূত্র

বিষয়শ্রেণী:শারীরতত্ত্ব
বিষয়শ্রেণী:পুরুষ প্রজননতন্ত্র
বিষয়শ্রেণী:স্তন্যপায়ী পুং প্রজনন তন্ত্র
বিষয়শ্রেণী:বহিরাবরণতন্ত্র
বিষয়শ্রেণী:যৌনাঙ্গ
বিষয়শ্রেণী:শুক্রাশয়
মৃত্তিকা মায়া

**মৃত্তিকা মায়া** বাংলাদেশের জাতীয় চলচ্চিত্র পুরস্কারপ্রাপ্ত একটি চলচ্চিত্র। ২০১২ সালের সরকারি অনুদানে নির্মিত এই  চলচ্চিত্রটির কাহিনি, চিত্রনাট্য ও সংলাপ এবং পরিচালনা করেন গাজী রাকায়েত। চলচ্চিত্রটি যৌথভাবে প্রযোজনা করে চারুনিড়ম অডিও ভিজ্যুয়াল ও ইমপ্রেস টেলিফিল্ম। চলচ্চিত্রটি ৬ সেপ্টেম্বর, ২০১৩ তারিখে মুক্তি পায়।

## কাহিনী
ক্ষীরমোহন পাল (রাইসুল ইসলাম আসাদ) পেশায় কুমার এবং বিপত্মীক। এতিম নাতনি পদ্মকে (শর্মীমালা) নিয়ে থাকেন। নিজের তিন সন্তানের একজন স্ত্রীসহ মারা যায় (পদ্মর মা-বাবা)। আর দুজন থাকে শহরে। একজন ব্যাংকের পিয়ন, অন্যজন ব্যবসা করে। ক্ষীরমোহন বাবুর কুমোর পেশাকে তারা গ্রহণ করে না। এমনকি তার এই পেশাকে ছোটলোকের কাজ বলে মনে করে। আর্থিক লাভের জন্য তারা বাবার কর্মকে বিক্রি করতে চায়।

ক্ষীরমোহন পালের নাতনি পদ্ম দেখতে শ্যাম বর্ণের। এ জন্য কোনো পাত্রপক্ষ তাকে পছন্দ করে না। এদিকে পদ্ম তাদের বাড়িতে আশ্রিত বৈশাখকে (তিতাস জিয়া) ভালোবাসে। ক্ষীরমোহন বাবু ছোট বেলায় বৈশাখকে তার বটতলার বৈশাখী মেলায় কুঁড়িয়ে পায়। বৈশাখী মেলায় কুড়িয়ে পেয়েছেন বলে নাম রাখেন বৈশাখ।

একদিন পদ্মের বুড়ো বয়সের এক ধনী লোকের সাথে বিয়ে হয়ে যায়।

ক্ষীরমোহন মৃত্যুর কালে তার সকল জায়গা-জমি, সহায়-সম্পত্তি এবং বটবৃক্ষ বৈশাখকে দিয়ে যায়। ভালোবাসার মানুষকে হারিয়ে বৈশাখ ক্ষীরমোহনের দান করা সম্পত্তি প্রত্যাখ্যান করে।

## অভিনয়
* শর্মীমালা
* তিতাস জিয়া
* রাইসুল ইসলাম আসাদ
* মামুনুর রশীদ
* অপর্ণা ঘোষ
* লুৎফর রহমান জর্জ
* পীযূষ বন্দ্যোপাধ্যায়

## পুরস্কার ও মনোনয়ন
### জাতীয় চলচ্চিত্র পুরস্কার
২০১৩ সালের জন্য জাতীয় চলচ্চিত্র পুরস্কারে এই চলচ্চিত্রটি রেকর্ড ১৭টি বিভাগে পুরস্কার লাভ করে। জাতীয় চলচ্চিত্র পুরস্কারে মৃত্তিকা মায়া যেসব বিভাগে পুরস্কার জিতেছে সেগুলো হচ্ছে— সেরা ছবি, সেরা পরিচালক, সেরা গল্প, সেরা সংলাপ, সেরা চিত্রনাট্য, সেরা অভিনেতা (তিতাস জিয়া), সেরা অভিনেত্রী (শর্মীমালা), সেরা পার্শ্ব অভিনেতা (রাইসুল ইসলাম আসাদ), সেরা পার্শ্ব অভিনেত্রী (অপর্ণা ঘোষ), খল চরিত্রে সেরা অভিনেতা (মামুনুর রশীদ), সেরা আবহ সংগীত (এ কে আজাদ), সেরা চিত্রগ্রাহক (সাইফুল ইসলাম বাদল), সেরা সম্পাদনা (শরীফুল ইসলাম রাসেল), সেরা শিল্প নির্দেশক (উত্তম গুহ), সেরা পোশাক পরিকল্পনা (ওয়াহিদা মল্লিক জলি), সেরা শব্দগ্রহণ (কাজী সেলিম) এবং সেরা রূপসজ্জা (মোহাম্মদ আলী বাবুল)।

## তথ্যসূত্র

## বহিঃসংযোগ
* 

বিষয়শ্রেণী:২০১৩-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:ইমপ্রেস টেলিফিল্মের চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:সেরা চলচ্চিত্র বিভাগে মেরিল-প্রথম আলো সমালোচক পুরস্কার বিজয়ী
টার্টল্‌স ক্যান ফ্লাই

***টার্টল্‌স ক্যান ফ্লাই*** ( ***Lakposhthâ ham parvaz mikonand***, কুর্দি: *Kûsî Jî Dikarin Bifirin* ) ২০০৪ সালের কুর্দি যুদ্ধভিত্তিক চলচ্চিত্র নাট্য চলচ্চিত্র। রচনা, প্রযোজনা এবং পরিচালনা করেছেন বাহম্যান ঘোবাদি।

সঙ্গীত পরিচালনা করেছেন হোসাইন আলিজাদেহ। সাদ্দাম হোসেইনের পতনের পর এটি ইরাকে নির্মিত প্রথম চলচ্চিত্র।

## কাহিনীসংক্ষেপ
ইরাক- তুর্কি সীমান্তে একটি কুর্দি শরণার্থী শিবিরকে কেন্দ্র করে গড়ে উঠেছে। ১৩ বছরের ছেলে “স্যাটেলাইট” যে স্থানীয় গ্রাম্য এলাকায় ডিশ এন্টেনা স্থাপন এর জন্য সুপরিচিত এবং সে স্থানীয় শিশুদের নেতা। সে স্থানীয় শিশুদের নিয়ে খুব বিপদজনক কিন্তু প্রয়োজনীয় কাজ মাইনফিল্ডের মাইন অপসারণের কাজ শুরু করে। এই শিশুদের মধ্যে বেশিরভাগ শিশুই কোন না কোনভাবে শারীরিকভাবে আঘাতপ্রাপ্ত। এরপর স্যাটেলাইট স্থানীয় বাজারে অবিস্ফোরিত মাইন বিক্রয়ের ব্যবসা শুরু করে এবং সে একটি অনাথ মেয়ে এগ্রিন এর প্রেমে পড়ে যার একটি প্রতিবন্ধী কিন্তু মমতাময়ী ভাই আছে এবং একটি অন্ধ শিশু সন্তান আছে। এগ্রিন যুদ্ধ সৈনিকদের দ্বারা গনধর্ষণের শিকার হয় এবং তার ফলস্বরূপ সেই শিশুটি তার গর্ভে আসে। এগ্রিন কোনভাবেই তার অতীতের ট্রমা থেকে বের হয়ে আসতে পারে না যখন তার সামনে তার বাবা-মাকে মেরে ফেলা হয় এবং তাকে গনধর্ষণ করা হয়।

## অভিনয়ে
* সোরান ইব্রাহিম — স্যাটেলাইট
* আজিল জিবারি — শিরখু
* আভাজ লতিফ — আগ্রিন
* হাইরেশ ফয়সাল রহমান — হ্যাঙ্গাভ
* অবদুল রহমান করিম — রিগা

## সমালোচকদের প্রতিক্রিয়া
চলচ্চিত্রটি মূলত ইতিবাচক পর্যালোচনা অর্জন করেছে। পর্যালোচনা ভিত্তিক ওয়েবসাইট রটেন টম্যাটোস-এ ৭২টি পর্যালোচনার ভিত্তিতে ৭.৮/১০ গড়ে ছবিটির রেটিং স্কোর ৮৮% এবং ওয়েবসাইটের পরিসংখ্যানে বলা হয়েছে, "সাদ্দামের পতনের পর ইরাকের পটভূমিতে নির্মিত *টার্টল্‌স ক্যান ফ্লাই* অসাধারণ, স্পর্শকাতর ও গীতসুলভ হিসেবে প্রশংসিত।" মেটাক্রিটিক-এ ৩২টি পর্যালোচনার ভিত্তিতে এর রেটিং ৮৫/১০০, যা মূলত "বিশ্বব্যাপী সমাদৃত" নির্দেশ করে।

## পুরস্কার

## তথ্যসূত্র

## বহিঃসংযোগ
*
*
*
*
*
*
*
*
*

বিষয়শ্রেণী:২০০৪-এর চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:২০০০-এর দশকের যুদ্ধভিত্তিক চলচ্চিত্র
বিষয়শ্রেণী:কুর্দি ভাষার চলচ্চিত্র
বিষয়শ্রেণী:কুর্দি চলচ্চিত্র
বিষয়শ্রেণী:ফরাসি চলচ্চিত্র
বিষয়শ্রেণী:ফরাসি নাট্য চলচ্চিত্র
বিষয়শ্রেণী:ফরাসি যুদ্ধ চলচ্চিত্র
বিষয়শ্রেণী:ফরাসি স্বাধীন চলচ্চিত্র
বিষয়শ্রেণী:ইরাকি চলচ্চিত্র
বিষয়শ্রেণী:ইরানি চলচ্চিত্র
বিষয়শ্রেণী:ইরানি স্বাধীন চলচ্চিত্র
বিষয়শ্রেণী:অনাথ সম্পর্কে চলচ্চিত্র
বিষয়শ্রেণী:আত্মহত্যা সম্পর্কে চলচ্চিত্র
বিষয়শ্রেণী:ইরাক যুদ্ধ চলচ্চিত্র
বিষয়শ্রেণী:২০০৩-এর পটভূমিতে চলচ্চিত্র
বিষয়শ্রেণী:ইরাকের পটভূমিতে চলচ্চিত্র
বিষয়শ্রেণী:তুরস্কের পটভূমিতে চলচ্চিত্র
বিষয়শ্রেণী:ইরাকে ধারণকৃত চলচ্চিত্র
বিষয়শ্রেণী:বাহমান ঘোবাধি পরিচালিত চলচ্চিত্র
বিষয়শ্রেণী:২০০০-এর দশকের যুদ্ধভিত্তিক নাট্য চলচ্চিত্র
বিষয়শ্রেণী:২০০৪-এর স্বাধীন চলচ্চিত্র
অগ্নি (দ্ব্যর্থতা নিরসন)

**অগ্নি** আগুনের একটি প্রতিশব্দ। এছাড়া, অগ্নি দ্বারা আরও বুঝানো হতে পারে:

* অগ্নি (দেবতা) - একজন হিন্দু দেবতা
* অগ্নি (ক্ষেপণাস্ত্র) - ভারতের একটি ক্ষেপণাস্ত্র কর্মসূচির নাম
* অগ্নি (চলচ্চিত্র) - ২০১৪ সালে মুক্তিপ্রাপ্ত একটি বাংলাদেশী বাংলা চলচ্চিত্র
ভারতের নিষিদ্ধ সংগঠনগুলির তালিকা

**ভারতের নিষিদ্ধ সংগঠনগুলির তালিকা** হল সেই সংগঠনগুলির তালিকা যেগুলিকে ভারত সরকারের স্বরাষ্ট্র মন্ত্রক বেআইনি কার্যকলাপ (প্রতিরোধ) আইনের অধীনে নিষিদ্ধ বলে ঘোষণা করেছে।

## তালিকা
২০২৩ সালের মার্চ পর্যন্ত, এটি ভারতের নিষিদ্ধ সন্ত্রাসী গোষ্ঠীর তালিকা। অফিসিয়াল তালিকায় প্রায়শই দীর্ঘ বর্ণনা অন্তর্ভুক্ত থাকে, যেমন "এবং এর সমস্ত প্রকাশ", যা এখানে বাদ দেওয়া হয়েছে।
# অখিল ভারত নেপালি একতা সমাজ
# আল-বদর
# অল ত্রিপুরা টাইগার ফোর্স
# আল-কায়েদা/আল কায়েদা ভারতীয় উপমহাদেশ শাখা
# আল-উমর-মুজাহিদিন
# বব্বদ খালসা ইন্টারন্যাশানাল
# ভারতের কমিউনিস্ট পার্টি (মাওবাদী)
# ভারতের কমিউনিস্ট পার্টি (মার্ক্সবাদী-লেনিনবাদী) জনযুদ্ধ
# দ্বীনদার আঞ্জুমান
# দুখতারান-ই-মিলাত (ডিইএম)
# গারো ন্যাশানাল লিবারেশন আর্মি (জিএনএলএ)
# হরকত-উল-মুজাহিদিন / হরকত-উল-আনসার / জামিয়াত উল-আনসার
# হিজবুল মুজাহিদীন / হিজবুল মুজাহিদিন পীর পঞ্জাল রেজিমেন্ট
# ইন্ডিয়ান মুজাহিদিন
# ইন্টারন্যাশানাল শিখ ইউথ ফেডারেশন (আইএসওয়াইএফ)
# ইসলামিক স্টেট অফ ইরান অ্যান্ড দ্য লেভান্ট (ISIS)
# জইশে মুহাম্মদ / তাহরিক-ই-ফারকান/পিপলস অ্যান্টি-ফ্যাসিস্ট ফ্রন্ট
# জামাত-উল-মুজাহিদীন বাংলাদেশ
# জামাত-উল-মুজাহিদীন
# জম্মু ও কাশ্মীর গজনভি ফোর্স (জেকেজিএফ)
# জম্মু অ্যান্ড কাশ্মীর ইসলামিক ফ্রন্ট
#কামতাপুর লিবারেশন অর্গানাইজেশন(কেএলও)
# কাংলেইপাক কমিউনিস্ট পার্টি (কেসিপি)
# কাংলেই ইয়াওল কান্না লুপ
# খালিস্তান কমান্ডো বাহিনী
# খালিস্তান লিবারেশন ফোর্স
# খালিস্তান টাইগার ফোর্স
# খালিস্তান জিন্দাবাদ বাহিনী
# লশকর-ই-তাইয়েবা / পাসবেন-ই-আহলে হাদিস(লেট)
# লিবারেশন টাইগার্স অব তামিল ঈলম (এলটিটিই)
# মণিপুর পিপল’স লিবারেশন ফ্রন্ট (এমপিএলএফ)
# মাওইস্ট কমিউনিস্ট সেন্টার (এমসিসি)
# মুজাহিদিন হিন্দুস্তান
# ন্যাশানাল ডেমোক্র্যাটিক ফ্রন্ট অফ বোড়োল্যান্ড (এনডিএফবি)
# ন্যাশানাল লিবারেশন ফ্রন্ট অফ ত্রিপুরা
# নাগাল্যান্ডের জাতীয় সমাজতান্ত্রিক পরিষদ
# পিপল’স লিবারেশন আর্মি অফ মণিপুর (পিএলএ)
# পিপল’স রেভোলিউশনারি পার্টি অফ কাংলেইপাক (প্রিপাক)
# স্টুডেন্টস ইসলামিক মুভমেন্ট অব ইন্ডিয়া
# তামিলনাড়ু লিবারেশন আর্মি (টিএনএলএ)
# তামিল ন্যাশানাল রিট্রাইভ্যাল ট্রুপস (টিএনআরটি)
# তেহরিক-উল-মুজাহিদিন (টুএম)
# ইউনিয়াইটেড লিবারেশন ফ্রন্ট অফ আসাম (উলফা)
# ইউনাইটেড ন্যাশানাল লিবারেশন ফ্রন্ট (ইউএনএলএফ)
# রাষ্ট্রসংঘ (নিরাপত্তা পরিষদ) আইন, ১৯৪৭ (১৯৪৭-এর ৪৩তম) অনুসারে রাষ্ট্রসংঘ সন্ত্রাস প্রতিরোধ ও দমন (নিরাপত্তা পরিষদ সনদের প্রয়োগ) নির্দেশ, ২০০৭ অনুসারে তালিকাভুক্ত সকল সংগঠন
## এছাড়াও দেখুন

* মনোনীত সন্ত্রাসী গোষ্ঠীর তালিকা
* ভারতে সন্ত্রাসবাদ

## তথ্যসূত্র

বিষয়শ্রেণী:ভারতে সন্ত্রাসবাদ
বিষয়শ্রেণী:ভারত কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:ভারতে ইসলামি সন্ত্রাস
বিষয়শ্রেণী:ভারত ভিত্তিক প্রতিষ্ঠানের তালিকা
ধনবাড়ী মসজিদ

**ধনবাড়ী মসজিদ** টাঙ্গাইল জেলার  ধনবাড়ী উপজেলার পৌরসভায় অবস্থিত। এটি ধনবাড়ী উপজেলার ঐতিহাসিক স্থাপত্যের অন্যতম নির্দশন। যা ধনবাড়ি জমিদার বাড়িতে অবস্থিত।

## ইতিহাস
নবাব নওয়াব আলী চৌধুরীর প্রথম পুরুষ শাহ আতিকুল্লাহ, বাগদাদ হতে দিল্লীতে আসেন । তৎকালীন দিল্লীর বাদশাহ তার কাছে মুরীদ হন এবং তৎকালীন পূর্ব বাংলায় বসবাসের জন্য জায়গীর প্রদান করেন। প্রথমে তিনি পাবনা জেলার নাকালিয়াতে বসবাস করতে থাকেন। পরবর্তী বংশধরগণ নাকালিয়া হতে ঢাকা জেলার হাসমিলানে চলে আসেন। শাহ আতিকুল্লাহ‘র অধস্তন বংশধর শাহ সৈয়দ খোদাবখশ। তার এক ছেলে সৈয়দ মোহাম্মদ শাহ, এক মেয়ে সাইয়িদা তালিবুন নেছা চৌধুরানী। পাঠানদের পতনের যুগে তুর্কীদের জমিদারী ছিল ধনবাড়ীতে। এ বংশের উত্তর পুরুষ ছিলেন রাজা আলী খাঁ সাহেব।

বংশাই ও বৈরান নদীর মাঝখানে অপূর্ব নৈসর্গিক প্রকৃতির মাঝে এ বাড়ির অবস্থান। চন্দ্র বংশীয় রাজা যশোধর সাবেক পুখুরিয়া (বর্তমানে ধনবাড়ি এই পরগণার অন্তর্গত ছিলো) শাসক ছিলেন মোগল আমলে। তার সেনাপতি ছিলেন গৌড়ের সুলতানের ওমরাহ ধনুয়ার খাঁ। তিনি কৌশলে রাজ্যটি দখল করে পুত্র ইস্পিঞ্জার খাঁকে দিয়েছিলেন।

এই ইস্পিঞ্জার খাঁ ও তার ভ্রাতা মনোয়ার খাঁ ধনবাড়িতে জমিদারি প্রতিষ্ঠা করেন অবশ্য জমিদারি প্রতিষ্ঠা নিয়ে অন্য মতবাদও রয়েছে। ধনবাড়ি জমিদার বাড়ির প্রধান আবাস ভবন, কাঁচারি ভবন, তিন গম্বুজবিশিষ্ট একটি মসজিদ ও কবরস্থান সমন্বয়ে পরিকল্পিত। প্রধান আবাস ভবনটি একটি বেষ্টনি প্রাচীর দ্বারা সুরক্ষিত। এর অভ্যন্তরে রয়েছে প্রশস্ত একটি বাগিচা। ধারণা করা হয় ইস্পিঞ্জার খাঁ ও মনোয়ার খাঁ ছিলেন ধনবাড়ি মসজিদের প্রতিষ্ঠাতা। মসজিদটি ধনবাড়ি নবাব মঞ্জিলের বাইরে দিঘির পাড়ে অবস্থিত।

## গ্যালারী


image:View of nawab mosque, dhanbari.jpg|নওয়াব মসজিদের দৃশ্য
image:Side view of nawab bari mosque, dhanbari.jpg|ধনবাড়ি মসজিদের পার্শ্বদৃশ্য
ধনবাড়ী নওয়াব মসজিদ কমপাউন্ডে প্রবেশের পার্শ্ব দরজা.jpg|ধনবাড়ী নওয়াব মসজিদ কমপাউন্ডে প্রবেশের পার্শ্ব দরজা
Nawab Bahadur Nawab Syed Ali Mosque.jpg|ধনবাড়ি নওয়াব মসজিদ এবং পুকুরের মধ্যে স্থাপিত প্রবেশ পথ



## আরো দেখুন
*সৈয়দ নওয়াব আলী চৌধুরী
* বাংলাদেশের মসজিদের তালিকা
* ঢাকা বিভাগের মসজিদের তালিকা

## তথ্যসূত্র

## বহিঃসংযোগ
* তথ্য বাতায়ন অনুসন্ধান
* নবাব প্যালেসে নবাবী আয়োজন - যায় যায় দিন
* নবাব প্যালেস ধনবাড়ী, টাঙ্গাইল - কালের কণ্ঠ 
* রাজনীতি ও সমাজসেবায় ধনবাড়ীর নবাব পরিবারের অবদান
* ধনবাড়ীর ইতিহাস

বিষয়শ্রেণী:টাঙ্গাইল জেলার দর্শনীয় স্থান
বিষয়শ্রেণী:টাঙ্গাইল জেলার মসজিদ
বিষয়শ্রেণী:ধনবাড়ী উপজেলা